《赠闾丘宿松》　李白　阮　籍为太守,乘驴上东平。　剖竹十日间,一朝风化清。　偶来拂衣去,谁测主人情。　夫子理宿松,浮云知古城。　扫地物莽然,秋来百草生。　飞鸟还旧巢,迁人返躬耕。　何惭宓子贱,不减陶　渊明。　吾知千载后,却掩二贤名。　《九日登山》　李白　渊　明归去来,不与世相逐。　为无杯中物,遂偶本州牧。　因招白衣人,笑酌黄花菊。　我来不得意,虚过重阳时。　题舆何俊发,遂结城南期。　筑土按响山,俯临宛水湄。　胡人叫玉笛,越女弹霜丝。　自作英王胄,斯乐不可窥。　赤鲤涌琴高,白龟道冯夷。　灵仙如仿佛,奠酹遥相知。　古来登高人,今复几人在。　沧洲违宿诺,明日犹可待。　连山似惊波,合沓出溟海。　扬袂挥四座,酩酊安所知。　齐歌送清扬,起舞乱参差。　宾随落叶散,帽逐秋风吹。　别后登此台,愿言长相思。　《九日登巴陵,置酒望洞庭水军》　李白　九　日天气清,登高无秋云。　造化辟川岳,了然楚汉分。　长风鼓横波,合沓蹙龙文。　忆昔传游豫,楼船壮横汾。　今兹讨鲸鲵,旌旆何缤纷。　白羽落酒樽,洞庭罗三军。　黄花不掇手,战鼓遥相闻。　剑舞转颓阳,当时日停曛。　酣歌激壮士,可以摧妖氛。　龌龊东篱下,　渊　明不足群。　《嘲王历阳不肯饮酒》　李白　地　白风色寒,雪花大如手。　笑杀陶　渊明,不饮杯中酒。　浪抚一张琴,虚栽五株柳。　空负头上巾,吾于尔何有。　《闻知己入翰林》　贯休　天　骥头似鸟,倏忽四天下。　南金色如椹,入火不见火。　吾交二名士,遽立于帝左。　凤姿既出世,天意嘱在我。　奇哉子　渊颂,无可无不可。　《送王汶宰江阴》　张循之　郡　北乘流去,花间竟日行。　海鱼朝满市,江鸟夜喧城。　让酒非关病,援琴不在声。　应缘五斗米,数日滞　渊明。　《与王二十一员外涯游昭成寺》　孟郊　洛　友寂寂约,省骑霏霏尘。　游僧步晚磬,话茗含芳春。　瑶策冰入手,粉壁画莹神。　赪廓芙蓉霁,碧殿琉璃匀。　玄讲岛岳尽,　渊　咏文字新。　屡笑寒竹宴,况接青云宾。　顾惭馀眷下,衰瘵婴残身。　《献襄阳于大夫》　孟郊　襄　阳青山郭,汉江白铜堤。　谢公领兹郡,山水无尘泥。　铁马万霜雪,绛旗千虹霓。　风漪参差泛,石板重叠跻。　旧泪不复堕,新欢居然齐。　还耕竟原野,归老相扶携。　物色增暧暧,寒芳更萋萋。　渊　清有遐略,高躅无近蹊。　即此富苍翠,自然引翔栖。　曩游常抱忆,夙好今尚暌。　愿言从逸辔,暇日凌清溪。　《寄陕府邓给事》　孟郊　陕　城临